GeoGebra

Το GeoGebra (σύνθεση των λέξεων geometry και algebra) αποτελεί διαδραστικό λογισμικό γεωμετρίας για εκπαιδευτικούς σκοπούς. Τα περισσότερα τμήματά του αποτελούν ελεύθερο λογισμικό. Το GeoGebra έχει γραφτεί σε γλώσσα Java και συνεπώς διατίθεται για διάφορες πλατφόρμες.

Ο δημιουργός του, Μάρκους Χόενβαρτερ, ξεκίνησε το πρότζεκτ το 2001 στο Πανεπιστήμιο του Σάλτσμπουργκ, συνεχίζοντας στο Πανεπιστήμιο Φλόριντα Ατλάντικ (2006-2008), το Κρατικό Πανεπιστήμιο της Φλόριδας (2008-2009) και πλέον στο Πανεπιστήμιο της Λιντς (Αυστρία) με τη βοήθεια προγραμματιστών και μεταφραστών από όλο τον κόσμο. Το GeoGebra είναι ένα λογισμικό που τρέχει κάτω από όλες τις πλατφόρμες (Mac OS X, Windows, Linux, Solaris) είτε ως αυτόνομη εφαρμογή, είτε μέσω του φυλλομετρητή ιστού (π.χ. Firefox). Δεν υπάρχουν διαφορετικές εκδόσεις για κάθε υπολογιστή, μια και η εφαρμογή είναι γραμμένη στη γλώσσα Java που έχει αναπτύξει η Sun Microsystems (οι εφαρμογές που είναι γραμμένες σε Java μπορούν να τρέξουν σε όλους τους υπολογιστές, φτάνει να έχουν εγκατεστημένα το περιβάλλον κάτω από το οποίο δουλεύουν, το Java Runtime Environment).

Δείτε επίσης 
 C.a.R.
 Graphmatica
 Kig

Εξωτερικοί σύνδεσμοι 

 Επίσημη ιστοσελίδα 
 GeoGebra Step-by-step Tutorial Series - tutorials για αρχάριους και προχωρημένους χρήστες 
 GeoGebra Institutes - Χάρτης που δείχνει τις θέσεις των GeoGebra Institutes σε όλο τον κόσμο

Ελεύθερο λογισμικό
Λογισμικό που χρησιμοποιεί GTK+